RHAN 5

CYDWEITHIO GAN BRIF GYNGHORAU
PENNOD 3

SEFYDLU CYD-BWYLLGORAU CORFFOREDIG PAN FO CAIS WEDI EI WNEUD

Rheoliadau cyd-bwyllgor y gwnaed cais amdanynt

Yr amodau sydd i’w bodloni cyn gwneud rheoliadau cyd-bwyllgor y gwnaed cais amdanynt
73
1
Mae’r amodau a grybwyllir yn adran 72(2) fel a ganlyn.
2
Yr amod cyntaf yw bod Gweinidogion Cymru wedi cael cais cyd-bwyllgor.
3
Yr ail amod yw bod Gweinidogion Cymru wedi ymgynghori â’r canlynol ar ddrafft o’r rheoliadau arfaethedig—
a
y prif gynghorau a wnaeth y cais cyd-bwyllgor,
b
pobl leol yn ardaloedd y prif gynghorau,
c
pob un o’r cynghorau ar gyfer cymunedau yn ardaloedd y prif gynghorau,
d
yr awdurdod Parc Cenedlaethol ar gyfer Parc Cenedlaethol y mae unrhyw ran ohono yn ardal unrhyw un neu ragor o’r prif gynghorau,
e
y bwrdd neu’r byrddau gwasanaethau cyhoeddus ar gyfer ardaloedd y prif gynghorau,
f
pob undeb llafur a gydnabyddir (o fewn yr ystyr a roddir i “recognised” yn Neddf Undebau Llafur a Chysylltiadau Llafur (Cydgrynhoi) 1992 (p. 52)) gan un neu ragor o’r prif gynghorau, ac
g
unrhyw bersonau eraill y mae Gweinidogion Cymru yn ystyried ei bod yn briodol ymgynghori â hwy.
4
Y trydydd amod yw bod pob un o’r prif gynghorau a wnaeth y cais cyd-bwyllgor wedi rhoi cydsyniad ysgrifenedig i’r rheoliadau gael eu gwneud.
A. 73 mewn grym ar 21.1.2021, gweler a. 175(1)(e)